Wildbewaarder-kamp: Twee vlugtig in hofRaymond Buys Foto: news.grouperly.combuys Alex de Koker, die eienaar van ŉ weermag-tipe kamp, en sy medebeskuldigde Michael Erasmus, het Donderdag vlugtig in die streekshof in Vereeniging verskyn. De Koker en Michael Erasmus staan tereg op aanklagte van moord, kindermishandeling en aanranding met die doel om ernstig te beseer ná die dood van Raymond Buys (15) by die Echo Wild Game Rangers-kamp in 2011. Die staat en verdediging het albei hul slotbetoë ingedien. Tydens die beskuldigdes se vorige hofverskyning op 3 Desember het Erasmus onder kruisondervraging gesê De Koker het vir hom gesê hy sal vir hom ŉ nuwe werk op ŉ nuwe plaas, ŉ motor en geld gee as hy die skuld sou dra vir Buys se mishandeling. Die saak is tot 27 Februarie uitgestel wanneer uitspraak gelewer gaan word. Lees alle vorige berigte oor Echo Wild Game Rangers op Maroela Media.